การเดินทางครั้งนี้เป็นครั้งแรกของครอบครัว ที่เดินทางไปต่างประเทศด้วยตนเอง เราเลือกที่จะมาพักบ้านคุณมาซารุและพี่ดาว เพราะได้อ่านรีวิวในนี้ ตัดสินใจจองที่นี้โดยไม่ลังเล และได้มาพบกับความอบอุ่น การดูแลเอาใจใส่ในทุกๆรายละเอียด รับ-ส่ง ที่สถานีรถไฟ การเดินทางท่องเที่ยว พิมพ์แผนที่เอกสารบอกทางให้ละเอียดมากไม่หลงเลย แนะนำการซื้อตั๋วรถไฟทุกชนิด อาหารทุกมื้อก็จัดให้แบบราคาที่เหมาะสม(อาหารเย็นสำหรับวันแรก ฟรี) พาไปเที่ยวในโตเกียวแบบกันเองสุดๆ ป่วยก็พาไปซื้อยา คอยถามอาการอยู่เสมอ ไปเที่ยวแล้วกลับถึงบ้านแบบเหนื่อยและเพลีย คุณย่า(แม่คุณมาซารุ)มาเปิดน้ำอุ่นให้แช่ตัวช่วยให้แก้ปวดขาได้ดีมากๆ เหมือนอยู่บ้านญาติสนิท ได้นั่งเล่น นั่งคุยแลกเปลี่ยนอย่างสบายใจ มีสุนัขชื่อ ยูริ ได้เป็นเพื่อนเล่นกับลูกชายวัย 8 ขวบของเรา ก่อนไปจอง 2 คืน ติดใจอยู่ต่ออีก 2 คืน ยกเลิกโรงแรมไปเลย ความอบอุ่นเช่นนี้ไม่มีอื่นอีกแล้ว อยากจะไปอีกหลายๆครั้งในทุกฤดู ถ้าคุณชอบพักแบบโฮมสเตย์บ้านหลังนี้เหมาะสำหรับคุณ